

**Logo คู่สัญญา**

# ข้อตกลงการประมวลผลข้อมูลส่วนบุคคล Data Processing Agreement (DPA)

โครงการ

ระหว่าง

สถาบันนิติวิทยาศาสตร์ กับ

ข้อตกลงการประมวลผลข้อมูลส่วนบุคคล (“ข้อตกลง”) ฉบับนี้ทำขึ้น เมื่อวันที่ ณ สถาบันนิติวิทยาศาสตร์ กระทรวงยุติธรรม

โดยที่ สถาบันนิติวิทยาศาสตร์ ซึ่งต่อไปในข้อตกลงฉบับนี้เรียกว่า “ผู้ควบคุมข้อมูลส่วนบุคคล” ฝ่ายหนึ่ง ได้ตกลงใน (“สัญญาหลัก”) ฉบับลงวันที่ ซึ่งต่อไปในข้อตกลงฉบับนี้เรียกว่า “สัญญา” กับบริษัท ซึ่งต่อไปในข้อตกลงฉบับนี้เรียกว่า “ผู้ประมวลผลข้อมูลส่วนบุคคล” อีกฝ่ายหนึ่ง

ตามสัญญาดังกล่าวกำหนดให้ สถาบันนิติวิทยาศาสตร์ มีหน้าที่และความรับผิดชอบในส่วนของการควบคุมการปฏิบัติงานของผู้ประมวลผลข้อมูลส่วนบุคคลซึ่งในการดำเนินการดังกล่าวประกอบด้วยการมอบหมายหรือแต่งตั้งให้ผู้ประมวลผลข้อมูลส่วนบุคคลเป็นผู้ดำเนินการกระบวนการเก็บรวบรวม ใช้ หรือเปิดเผย (“ประมวลผล”) ข้อมูลส่วนบุคคลแทนหรือในนามของสถาบันนิติวิทยาศาสตร์

สถาบันนิติวิทยาศาสตร์ ในฐานะผู้ควบคุมข้อมูลส่วนบุคคลเป็นผู้มีอำนาจตัดสินใจ กำหนดรูปแบบและกำหนดวัตถุประสงค์ในการประมวลผลข้อมูลส่วนบุคคลได้ (มอบหมาย/แต่งตั้ง/จ้าง) ให้ผู้ประมวลผลข้อมูลส่วนบุคคล ดำเนินการเพื่อวัตถุประสงค์ดังต่อไปนี้

1. …………………………………………………………………………………………………………
2. …………………………………………………………………………………………………………
3. …………………………………………………………………………………………………………

โดยข้อมูลส่วนบุคคลที่ สถาบันนิติวิทยาศาสตร์ (มอบหมาย/แต่งตั้ง/จ้าง/) ให้ผู้ประมวลผลข้อมูลส่วนบุคคลทำการประมวลผล ประกอบด้วย

1. ชื่อ นามสกุล เบอร์โทรศัพท์ของเจ้าหน้าที่สถาบันนิติวิทยาศาสตร์
2. ชื่อ นามสกุล ของผู้ที่เกี่ยวข้องในโครงการ/คดี ที่สถาบันนิติวิทยาศาสตร์รับผิดชอบ
3. …………………………………………………………………………………………………………
4. …………………………………………………………………………………………………………

 ด้วยเหตุนี้ ทั้งสองฝ่ายจึงตกลงจัดทำข้อตกลงฉบับนี้ และให้ถือข้อตกลงฉบับนี้เป็นส่วนหนึ่งของสัญญาเพื่อเป็นหลักฐานการควบคุมดูแลการประมวลผลข้อมูลส่วนบุคคลที่ สถาบันนิติวิทยาศาสตร์ มอบหมายหรือแต่งตั้งให้ผู้ประมวลผลข้อมูลส่วนบุคคลดำเนินการ อันเนื่องมาจากการดำเนินการตามหน้าที่และความรับผิดชอบในสัญญาและเพื่อดำเนินการให้เป็นไปตามพระราชบัญญัติคุ้มครองข้อมูลส่วนบุคคล พ.ศ. ๒๕๖๒ และกฎหมายอื่นๆ ที่ออกตามความในพระราชบัญญัติคุ้มครองข้อมูลส่วนบุคคล พ.ศ. ๒๕๖๒ ซึ่งต่อไปในข้อตกลงฉบับนี้ รวมเรียกว่า “กฎหมายคุ้มครองข้อมูลส่วนบุคคล” ทั้งที่มีผลใช้บังคับอยู่ ณ วันทำข้อตกลงฉบับนี้และที่จะมีการเพิ่มเติมหรือแก้ไขเปลี่ยนแปลงในภายหลัง โดยมีรายละเอียดดังนี้

1. ผู้ประมวลผลข้อมูลส่วนบุคคลรับทราบว่า ข้อมูลส่วนบุคคล หมายถึง ข้อมูลเกี่ยวกับบุคคลธรรมดาซึ่งทำให้สามารถระบุตัวบุคคลนั้นได้ไม่ว่าทางตรงหรือทางอ้อม โดยผู้ประมวลผลข้อมูลส่วนบุคคลจะดำเนินการ ตามที่กฎหมายคุ้มครองข้อมูลส่วนบุคคลกำหนด เพื่อคุ้มครองให้การประมวลผลข้อมูลส่วนบุคคลเป็นไปอย่างเหมาะสมและถูกต้องตามกฎหมาย

 โดยในการดำเนินการตามข้อตกลงนี้ผู้ประมวลผลข้อมูลส่วนบุคคลจะประมวลผลข้อมูลส่วนบุคคลเมื่อได้รับคำสั่งที่เป็นลายลักษณ์อักษรจาก สถาบันนิติวิทยาศาสตร์แล้วเท่านั้น ทั้งนี้ เพื่อให้ปราศจากข้อสงสัย การดำเนินการประมวลผลข้อมูลส่วนบุคคลโดยผู้ประมวลผลข้อมูลส่วนบุคคลตามหน้าที่และความรับผิดชอบตามโครงการถือเป็นการได้รับคำสั่งที่เป็นลายลักษณ์อักษรจากสถาบันนิติวิทยาศาสตร์แล้ว

1. ผู้ประมวลผลข้อมูลส่วนบุคคลจะกำหนดให้การเข้าถึงข้อมูลส่วนบุคคลภายใต้ข้อตกลงฉบับนี้ถูกจำกัดเฉพาะเจ้าหน้าที่ และ/หรือลูกจ้าง ตัวแทนหรือบุคคลใด ๆ ที่ได้รับมอบหมาย มีหน้าที่เกี่ยวข้องหรือมีความจำเป็นในการเข้าถึงข้อมูลส่วนบุคคลภายใต้ข้อตกลงฉบับนี้เท่านั้น และจะดำเนินการเพื่อให้พนักงาน และ/หรือลูกจ้าง ตัวแทนหรือบุคคลใด ๆ ที่ได้รับมอบหมายจากผู้ประมวลผลข้อมูลส่วนบุคคลทำการประมวลผลและรักษาความลับของข้อมูลส่วนบุคคลด้วยมาตรฐานเดียวกัน
2. ผู้ประมวลผลข้อมูลส่วนบุคคลจะควบคุมดูแลให้เจ้าหน้าที่ และ/หรือลูกจ้าง ตัวแทนหรือบุคคลใด ๆ ที่ปฏิบัติหน้าที่ในการประมวลผลข้อมูลส่วนบุคคล ปฏิบัติตามกฎหมายคุ้มครองข้อมูลส่วนบุคคลอย่างเคร่งครัด และดำเนินการประมวลผลข้อมูลส่วนบุคคลตามวัตถุประสงค์ของการดำเนินการตามข้อตกลงฉบับนี้เท่านั้น โดยจะไม่ทำซ้ำ คัดลอก ทำสำเนา บันทึกภาพข้อมูลส่วนบุคคลไม่ว่าทั้งหมดหรือแต่บางส่วนเป็นอันขาด เว้นแต่เป็นไปตามเงื่อนไขของบันทึกความร่วมมือหรือสัญญา หรือกฎหมายที่เกี่ยวข้องจะระบุหรือบัญญัติไว้เป็นประการอื่น
3. ผู้ประมวลผลข้อมูลส่วนบุคคลจะดำเนินการเพื่อช่วยเหลือหรือสนับสนุนสถาบันนิติวิทยาศาสตร์ในการตอบสนองต่อคำร้องที่เจ้าของข้อมูลส่วนบุคคลแจ้งต่อสถาบันอันเป็นการใช้สิทธิของเจ้าของข้อมูลส่วนบุคคลตามกฎหมายคุ้มครองข้อมูลส่วนบุคคลในส่วนที่เกี่ยวข้องกับการประมวลผลข้อมูลส่วนบุคคลในขอบเขตของข้อตกลงฉบับนี้

อย่างไรก็ดี ในกรณีที่เจ้าของข้อมูลส่วนบุคคลยื่นคำร้องขอใช้สิทธิดังกล่าวต่อผู้ประมวลผลข้อมูลส่วนบุคคล โดยตรงผู้ประมวลผลข้อมูลส่วนบุคคลจะดำเนินการแจ้งและส่งคำร้องดังกล่าวให้แก่ผู้ควบคุมข้อมูลส่วนบุคคลทันที โดยผู้ประมวลผลข้อมูลส่วนบุคคลจะไม่เป็นผู้ตอบสนองต่อคำร้องดังกล่าวเว้นแต่สถาบันนิติวิทยาศาสตร์จะได้มอบหมายให้ผู้ประมวลผลข้อมูลส่วนบุคคลดำเนินการเฉพาะเรื่องที่เกี่ยวข้องกับคำร้องดังกล่าว

1. ผู้ประมวลผลข้อมูลส่วนบุคคลจะจัดทำและเก็บรักษาบันทึกรายการของกิจกรรมการประมวลผลข้อมูลส่วนบุคคล (Record of Processing) ทั้งหมดที่ผู้ประมวลผลข้อมูลส่วนบุคคลประมวลผลในขอบเขตของข้อตกลงฉบับนี้ และจะดำเนินการส่งมอบบันทึกรายการดังกล่าวให้แก่สถาบันนิติวิทยาศาสตร์ทันทีที่ร้องขอ
2. ผู้ประมวลผลข้อมูลส่วนบุคคลจะจัดให้มีและคงไว้ซึ่งมาตรการรักษาความปลอดภัยสำหรับการประมวลผลข้อมูลที่มีความเหมาะสมทั้งในเชิงองค์กรและเชิงเทคนิคตามที่คณะกรรมการคุ้มครองข้อมูลส่วนบุคคลได้ประกาศกำหนดและ/หรือตามมาตรฐานสากล โดยคำนึงถึงลักษณะ ขอบเขต และวัตถุประสงค์ของการประมวลผลข้อมูลตามที่กำหนดในข้อตกลงฉบับนี้เป็นสำคัญ เพื่อคุ้มครองข้อมูลส่วนบุคคลจากความเสี่ยงอันเกี่ยวเนื่องกับการประมวลผลข้อมูลส่วนบุคคล เช่น ความเสียหายอันเกิดจากการละเมิด อุบัติเหตุ การลบ ทำลาย สูญหาย เปลี่ยนแปลง แก้ไข เข้าถึง ใช้ เปิดเผยหรือโอนข้อมูลส่วนบุคคลโดยไม่ชอบด้วยกฎหมาย เป็นต้น
3. เว้นแต่กฎหมายที่เกี่ยวข้องจะบัญญัติไว้เป็นประการอื่นผู้ประมวลผลข้อมูลส่วนบุคคลจะทำการลบหรือทำลายข้อมูลส่วนบุคคลที่ทำการประมวลผลภายใต้ข้อตกลงฉบับนี้ภายใน………………………..……วัน นับแต่วันที่ดำเนินการประมวลผลเสร็จสิ้น หรือวันที่สถาบันนิติวิทยาศาสตร์และผู้ประมวลผลข้อมูลส่วนบุคคลได้ตกลงเป็นลายลักษณ์อักษรให้ยกเลิกสัญญา แล้วแต่กรณีใดจะเกิดขึ้นก่อน

 นอกจากนี้ ในกรณีปรากฎว่าผู้ประมวลผลข้อมูลส่วนบุคคลหมดความจำเป็นจะต้องเก็บรักษาข้อมูลส่วนบุคคลตามข้อตกลงฉบับนี้ก่อนสิ้นระยะเวลาตามวรรคหนึ่งผู้ประมวลผลข้อมูลส่วนบุคคลจะทำการลบหรือทำลายข้อมูลส่วนบุคคลตามข้อตกลงฉบับนี้ทันที

1. กรณีที่ผู้ประมวลผลข้อมูลส่วนบุคคลพบพฤติการณ์ใดๆ ที่มีลักษณะที่กระทบต่อการรักษาความปลอดภัยของข้อมูลส่วนบุคคลที่ผู้ประมวลผลข้อมูลส่วนบุคคลประมวลผลภายใต้ข้อตกลงฉบับนี้ ซึ่งอาจก่อให้เกิดความเสียหายจากการละเมิด อุบัติเหตุ การลบ ทำลาย สูญหาย เปลี่ยนแปลง แก้ไข เข้าถึง ใช้ เปิดเผยหรือโอนข้อมูลส่วนบุคคลโดยไม่ชอบด้วยกฎหมาย แล้วผู้ประมวลผลข้อมูลส่วนบุคคลจะดำเนินการแจ้งให้สถาบันทราบโดยทันทีภายในเวลาไม่เกิน ๔๘ ชั่วโมง
2. การแจ้งถึงเหตุการละเมิดข้อมูลส่วนบุคคลที่เกิดขึ้นภายใต้ข้อตกลงนี้ผู้ประมวลผลข้อมูลส่วนบุคคล จะใช้มาตรการตามที่เห็นสมควรในการระบุถึงสาเหตุของการละเมิด และป้องกันปัญหาดังกล่าวมิให้เกิดซ้ำ และจะให้ข้อมูลแก่ สถาบันนิติวิทยาศาสตร์ภายใต้ขอบเขตที่กฎหมายคุ้มครองข้อมูลส่วนบุคคลได้กำหนด ดังต่อไปนี้
* รายละเอียดของลักษณะและผลกระทบที่อาจเกิดขึ้นของการละเมิด
* มาตรการที่ถูกใช้เพื่อลดผลกระทบของการละเมิด
* ประเภทของข้อมูลส่วนบุคคลและเจ้าของข้อมูลส่วนบุคคลที่ถูกละเมิด หากมีปรากฎ
* ข้อมูลอื่น ๆ เกี่ยวข้องกับการละเมิด
1. หน้าที่และความรับผิดของผู้ประมวลผลข้อมูลส่วนบุคคลในการปฏิบัติตามข้อตกลงจะสิ้นสุดลงนับแต่วันที่ปฏิบัติงานที่ตกลงเสร็จสิ้น หรือ วันที่ผู้ประมวลผลข้อมูลส่วนบุคคลและสถาบันนิติวิทยาศาสตร์ได้ตกลงเป็นลายลักษณ์อักษรให้ยกเลิกสัญญาแล้วแต่กรณีใดจะเกิดขึ้นก่อน อย่างไรก็ดี การสิ้นผลลงของข้อตกลงนี้ ไม่กระทบต่อหน้าที่ของผู้ประมวลผลข้อมูลส่วนบุคคลในการลบหรือทำลายข้อมูลส่วนบุคคลตามที่ได้กำหนดในข้อ ๗ ของข้อตกลงฉบับนี้

 ทั้งสองฝ่ายได้อ่านและเข้าใจข้อความโดยละเอียดตลอดแล้ว เพื่อเป็นหลักฐานแห่งการนี้ ทั้งสองฝ่ายจึงได้ลงนามไว้เป็นหลักฐานต่อหน้าพยาน ณ วัน เดือน ปี ที่ระบุข้างต้น

|  |  |
| --- | --- |
| ลงชื่อ ( )ผู้อำนวยการสถาบันนิติวิทยาศาสตร์หรือผู้แทน | ลงชื่อ ( )ผู้มีอำนาจลงนามของผู้ประมวลผลข้อมูลส่วนบุคคล |
| ลงชื่อ พยาน( )เจ้าหน้าที่สถาบันฯ/ผู้รับผิดชอบโครงการ | ลงชื่อ พยาน( )พนักงาน/ลูกจ้าง ตัวแทนหรือบุคคลใด ๆ ที่ได้รับมอบหมายจากผู้ประมวลผลข้อมูลส่วนบุคคล |